โควิด-19 ทำสภา ผวา หลังพบ ส.ส.เพิ่งกลับจากญี่ปุ่น เป็นไข้ ร่วมประชุม 
รัฐสภา ผวาโควิด-19 หรือ ไวรัสโคโรนา หลังมี ส.ส.หญิง เพิ่งกลับจากญี่ปุ่น ป่วยมีไข้ สุดท้ายโล่งอก หลังไปพบแพทย์ตรวจแล้วเป็นไข้หวัดธรรมดา เสนอเลิกประชุมเร็วขึ้น เพื่อทำความสะอาดครั้งใหญ่วันที่ 26 ก.พ. เมื่อเวลา 19.15 น. ที่รัฐสภา แยกเกียกกาย ผู้สื่อข่าวรายงานว่า การประชุมสภาในญัตติอภิปรายไม่ไว้วางใจต่อเนื่องวันที่สาม ต้องหยุดการประชุมชั่วขณะ เมื่อ นายแพทย์ชลน่าน ศรีแก้ว ส.ส.พรรคเพื่อไทย ได้ลุกขึ้นขอหารือกับประธานสภาฯ หลังจากมีข่าวว่า มี ส.ส.คนหนึ่งเพิ่งกลับมาจากประเทศญี่ปุ่น ซึ่งเป็นพื้นที่เสี่ยงโรคระบาดไวรัสโคโรนา ได้มาร่วมประชุมสภาฯด้วยขณะ นพ.ชลน่าน ศรีแก้ว ส.ส.น่าน พรรคเพื่อไทย ได้ขอให้ประธานสภาฯ เลขาธิการสภาผู้แทนราษฎร ต้องรีบดำเนินการด่วน เนื่องจากตอนนี้หน้ากากอนามัย ด้านหน้าห้องประชุมไม่เพียงพอแล้ว จึงขอให้ประธานสภาสั่งให้ ส.ส.คนดังกล่าวไม่ต้องมาประชุมจากนั้น นายศุภชัย ใจสมุทร ส.ส.พรรคภูมิใจไทย ได้ลุกขึ้นเสนอให้วันนี้เสนอให้เลิกประชุมเร็วขึ้น เพื่อทำความสะอาดห้องประชุมครั้งใหญ่
รัฐสภา ผวาโควิด-19 หรือ ไวรัสโคโรนา หลังมี ส.ส.หญิง เพิ่งกลับจากญี่ปุ่น ป่วยมีไข้ สุดท้ายโล่งอก หลังไปพบแพทย์ตรวจแล้วเป็นไข้หวัดธรรมดา เสนอเลิกประชุมเร็วขึ้น เพื่อทำความสะอาดครั้งใหญ่ 
อภิปรายไม่ไว้่วางใจ,อภิปรายไม่ไว้วางใจ 2563,ประชุมสภา,รัฐสภา,ส.ส.ผวา,โควิด-19,ไวรัสโคโรนา,ข่าวทั่วไป